ระบบการควบคุมภายในและการตรวจสอบภายใน (หลักการข้อ 13)

บริษัทฯ
มีแผนกตรวจสอบภายในที่รายงานตรงต่อคณะกรรมการตรวจสอบโดยจะมีการประชุมร่วมกับกรรมการตรวจสอบทุกรายไตรมาส
คณะกรรมการบริษัทฯ จะมีการประเมินระบบการควบคุมภายในอย่างน้อยปีละ 1 ครั้ง
รายละเอียดเพิ่มเติมดูระบบการควบคุมภายในหน้า 67

รายงานของคณะกรรมการ (หลักการข้อ 14)

รายงานความรับผิดชอบของคณะกรรมการต่อรายงานของการเงินได้ส่งเป็นรายงานแยกต่างหากตามแนบ

ความสัมพันธ์กับผู้ลงทุน (หลักการ ข้อ 15)

เป็นสิ่งจำเป็นอย่างยิ่งในการที่จะมีข้อมูลมากเพียงพอและสามารถเข้าถึงได้
เพื่อที่จะใช้ประเมินผลการลงทุนอย่างต่อเนื่อง บริษัทฯ
จึงพยายามที่จะดำเนินการเปิดเผยข้อมูลอย่างทั่วถึง ครบถ้วน โปร่งใสผ่านทางช่องทาง
สื่อต่างๆเพื่อให้ผู้ลงทุนทุกท่านมีความเสมอภาคในการรับข้อมูล
ข้อมูลสำคัญที่มีผลกระทบต่อราคาหลักทรัพย์ของบริษัท จะถูกเปิดเผยต่อตลาดทันที เพื่อให้ผู้ลงทุน และ
ผู้ที่เกี่ยวข้องได้รับทราบ ทั้งโดยผ่านช่องทาง และ สื่อการเผยแพร่ข้อมูลต่างๆของตลาดหลักทรัพย์ฯ
และ Website ของบริษัทฯ

ในส่วนของงานด้านผู้ลงทุนสัมพันธ์นั้น บริษัทฯยังไม่จัดตั้งหน่วยงานขึ้นเฉพาะ
แต่ผู้บริหารของบริษัทฯจะทำหน้าที่ทางด้านผู้ลงทุนสัมพันธ์อย่างต่อเนื่อง เพราะบริษัทฯ
เชื่อว่าความสามารถในการเสนอข้อมูลและสร้างความเชื่อมั่นเป็นทักษะที่สำคัญยิ่งเช่นเดียวกับความสามารถทางด้านเทคนิคและการบริหารจัดการ
หน่วยงาน Corporate Affairs ก็เป็นอีกช่องทางที่เป็นผู้ให้ข้อมูลข่าวสารทั่วไปตามที่ได้ต้องการ
โดยปกติ บริษัทฯจัดให้มีการแถลงผลการดำเนินงานทุกๆ ไตรมาส (Analyst Meeting)
เพื่อชี้แจงผลการดำเนินงาน และตอบข้อซักถามต่างๆของผู้ลงทุนสถาบัน กองทุน
นักวิเคราะห์ที่เข้าร่วมประชุม นอกเหนือจากนี้ยังเปิดโอกาสให้นักวิเคราะห์ที่สนใจ สามารถเยี่ยมชม
พบผู้บริหาร เพื่อสอบถามข้อมูลต่างๆของบริษัทฯ อีกด้วย (Company Visit) นอกจากนี้
ผู้ลงทุนสามารถรับทราบข้อมูลทางการเงินของบริษัทฯผ่านสื่อการเผยแพร่ข้อมูลต่างๆของตลาดหลักทรัพย์ฯ
และ Website ของบริษัทฯที่ Website : http://www.hanagroup.com
หรือสามารถติดต่อบุคคลต่างๆตามรายนามดังนี้

  ---------------- ------------ -------------------------- -------------- ------------
  ชื่อ               แผนก         อี-เมลล์                     โทรศัพท์         โทรสาร

  นายเทอร์เรนซ ฟิลิป  บัญชี          terry@hanabk.th.com        02-5511297     02-5511299
  เวียร์                                                                    

  น.ส. จิระภา คงมณี  Corporate    jirapak@hanabk.th.com      02-5511297     02-5511299
                   Affairs                                 ext. 117       

  น.ส. เพ็ญพิมล      Corporate    penpimol_k@hanabk.th.com   02-5511297     02-5511299
  คชภักดี            Affairs                                 ext. 226       
  ---------------- ------------ -------------------------- -------------- ------------

(5) การดูแลเรื่องการใช้ข้อมูลภายใน

บริษัทฯมีนโยบาย และ
วิธีการดูแลผู้บริหารในการนำข้อมูลภายในของบริษัทฯไปใช้เพื่อประโยชน์ส่วนตน ดังนี้ :-

1)  ให้ข้อมูลแก่ผู้บริหารเกี่ยวกับหน้าที่ที่ผู้บริหารต้องรายงานการถือหลักทรัพย์ของบริษัท และ
    บทกำหนดโทษ ตาม พ.ร.บ. หลักทรัพย์ และ ตลาดหลักทรัพย์ พ.ศ. 2535 และ
    ตามข้อกำหนดตลาดหลักทรัพย์แห่งประเทศไทย

2)  ดำเนินการส่งหนังสือเวียนแจ้งให้ผู้บริหารทราบว่า
    ผู้บริหารที่ได้รับทราบข้อมูลภายในไม่ควรซื้อขายหลักทรัพย์ของบริษัทในช่วง 1
    เดือนก่อนวันที่งบการเงินเผยแพร่ต่อสาธารณชน และ อย่างน้อย 24 ชั่วโมง
    ผู้บริหารที่ได้รับทราบข้อมูลภายในไม่ควรซื้อขายหลักทรัพย์ของบริษัทในช่วง 1
    เดือนก่อนวันที่งบการเงินเผยแพร่ต่อสาธารณชน และ อย่างน้อย 24 ชั่วโมง

(6) บุคลากร

  บริษัทฯไม่มีข้อพิพาทด้านแรงงานที่สำคัญในระยะ 3 ปี ที่ผ่านมา

  จำนวนพนักงาน และ ค่าตอบแทนพนักงานแยกตามสายงานหลัก ณ วันที่ 31 ธันวาคม 2549

+-----------------+-------------------------+-------------------------+
| ฝ่าย             | จำนวน                   | ค่าตอบแทนรวม             |
|                 |                         |                         |
|                 | (คน)                    | (ล้านบาท)                |
+-----------------+-------------------------+-------------------------+
| Daily staff     | 3,191                   | 315                     |
+-----------------+-------------------------+-------------------------+
| Monthly staff   | 561                     | 222                     |
+-----------------+-------------------------+-------------------------+
| รวม             | 3,752                   | 537                     |
+-----------------+-------------------------+-------------------------+

  ลักษณะค่าตอบแทน: เงินเดือน โบนัส สวัสดิการอื่นๆ

  หมายเหตุ: มีพนักงานจำนวนรวม 94 ราย
  ได้รับการจัดสรรใบสำคัญแสดงสิทธิแบบราคาการใช้สิทธิแบบราคาการใช้สิทธิไม่มีส่วนลดจากราคาตลาดตามมติที่ประชุมวิสามัญผู้ถือหุ้น
  เมื่อวันที่ 25 มิถุนายน 2545 จำนวน 1,137,000 หน่วย, มีพนักงานรวมจำนวน 1,161
  รายได้รับการจัดสรรใบสำคัญแสดงสิทธิแบบราคาการใช้สิทธิมีส่วนลดจากราคาตลาดตามมติที่ประชุมวิสามัญ
  เมื่อวันที่ 25 มิถุนายน 2547 รวมจำนวน 6,095,574 หน่วย และมีพนักงานจำนวนรวม 127
  ราย
  ได้รับการจัดสรรใบสำคัญแสดงสิทธิแบบราคาการใช้สิทธิไม่มีส่วนลดจากราคาตลาดตามมติที่ประชุมสามัญผุ้ถือหุ้น
  เมื่อวันที่ 30 เมษายน 2547 จำนวน 5,685,000 หน่วย

  นโยบายในการพัฒนาพนักงาน

  บริษัทฯ จัดให้มีการฝึกอบรมและพัฒนาพนักงาน ในองค์กรอย่างต่อเนื่อง ทั้งนี้
  เพื่อพัฒนาให้พนักงานมีความรู้ (Knowledge) ความเข้าใจ (Understanding) ความสามารถ
  (Ability) และ ทักษะ (Skills)
  ในการปฏิบัติงานให้มีประสิทธิภาพซึ่งจะช่วยพัฒนาความสามารถและศักยภาพขององค์กร
  เพื่อให้บริษัทบรรลุความคาดหวังและความต้องการของธุรกิจในอนาคตได้
  พนักงานทั่วโลกทั้งหมดของฮานามีประมาณ 10,000 คน
  โครงการฝึกอบรมทั้งภายในและภายนอกต่างๆ
  อีกทั้งโปรแกรมพัฒนาความสามารถเชิงสมรรถนะทางด้านเทคนิค
  การประชุมเชิงวิชาการทางด้านวิศวกรรมและเทคนิค
  โปรแกรมการพัฒนาความก้าวหน้าในสายงานอาชีพ และการฝึกอบรมเพิ่มทักษะ
  ได้ส่งให้แผนกต่างๆในบริษัทได้รับประโยชน์อย่างมากในการพัฒนาบุคลากรให้มีทักษะและความสามารถเชิงสมรรถนะ
  เพิ่มขวัญกำลังใจในการทำงานและรักษาพนักงานที่มีความสามารถให้อยู่กับองค์กร
  ทั้งนี้เพื่อที่จะสามารถตอบสนองความคาดหวังของลูกค้าได้อย่างดีเยี่ยม

  หน่วยงานที่รับผิดชอบดูแลการฝึกอบรม คือฝ่ายฝึกอบรม (Training Department)
  ซึ่งมีหน้าที่รับผิดชอบการฝึกอบรมพนักงานให้ตอบสนองกับความต้องการของลูกค้าและบริษัทฯ

1.  การฝึกอบรมความรู้ทั่วไปสำหรับพนักงานใหม่ (Orientation)

2.  การฝึกอบรมความรู้ทางด้านปฏิบัติการ ( Operations Training)

3.  การฝึกอบรมความรู้ทางด้านเทคนิค (Technical Training)

4.  การฝึกอบรมความรู้ทางด้านการบริหารงาน (Management Training)

  นอกจากนี้ บริษัทฯ ยังทำการฝึกอบรมวิชาชีพให้แก่นักศึกษาฝึกงาน (Apprenticeship)
  ในกลุ่มต่างๆ เช่น วิศวกร ช่างเทคนิค และ
  โดยร่วมมือกับสถาบันการศึกษาและให้ความช่วยเหลือสนับสนุนแก่สถาบันการศึกษาต่างๆ และชุมชน
  เช่น จุฬาลงกรณ์มหาวิทยาลัย มหาวิทยาลัยเทคโนโลยีสุรนารี
  มหาวิทยาลัยเทคโนโลยีราชมงคลพระนคร วิทยาเขตพระนครเหนือ
  และสถาบันเทคโนโลยีพระจอมเจ้า พระนครเหนือ
  ในการจัดโครงการฝึกงานสหกิจศึกษาแก่นิสิตนักศึกษาระดับปริญญาตรีและปริญญาโทในคณะวิศวกรรมศาสตร์
  และสาขาอื่นๆ รวมถึงนักศึกษาฝึกงาน ทั่วไปๆ
  การจัดโครงการฝึกอบรมดังกล่าวจะช่วยให้นักศึกษาได้มีโอกาสและประสบการณ์การทำงานจริงภายใต้การแนะนำ
  ดูแลของผู้เชี่ยวชาญในโรงงาน
  พร้อมทั้งนักศึกษายังได้นำความรู้ทางด้านทฤษฎีมาประยุกต์ใช้ในการปฏิบัติงาน
  และพัฒนาทักษะทางด้านเทคนิคร่วมกับพี่เลี้ยงที่ได้รับมอบหมาย
  ทั้งนี้เพื่อให้รับความรู้ความเข้าใจเพิ่มขึ้นจากโครงการฝึกงานสหกิจศึกษา

  -----------------------------------------------------------------------
  10. การควบคุมภายใน

  -----------------------------------------------------------------------

คณะกรรมการมีหน้าที่รับผิดชอบในการกำหนดและรักษาระบบการควบคุมภายในและบริหารความเสี่ยง
บริษัทมีแผนกตรวจสอบภายในที่รายงานตรงต่อคณะกรรมการตรวจสอบ
เพื่อดำเนินการติดตามให้มีการปฏิบัติตามระบบที่วางไว้
คณะกรรมการบริษัทได้มีการพิจารณาร่วมกับผู้ตรวจสอบภายในและผู้บริหารถึงความมีประสิทธิภาพของระบบการควบคุมภายใน
คณะกรรมการเห็นว่าระบบการควบคุมภายในที่มีอยู่บรรลุจุดมุ่งหมายและสามารถให้ความมั่นใจในความถูกต้องของข้อมูลทางการเงิน
การป้องกันรักษาทรัพย์สินของบริษัทจากการสูญหายหรือการใช้โดยมิชอบ
รวมทั้งรายการต่างๆให้มีการปฏิบัติตามระเบียบและข้อกำหนดของบริษัทฯ